Lesce, 26. julij 2026
SLOVENSKO OCENJEVANJE MEDU NA GORENJSKEM 2026
Vabilo k sodelovanju
Spoštovane čebelarke, spoštovani čebelarji,
Čebelarska zveza Gorenjske vas v sodelovanju s Čebelarsko razvojno-izobraževalnim centrom Gorenjske (ČRIC Lesce) vljudno vabi k sodelovanju na Slovenskem ocenjevanju medu na Gorenjskem 2026.
Ocenjevanje medu je priložnost, da strokovno preverite kakovost svojega medu, ga primerjate z drugimi slovenskimi pridelovalci ter s tem prispevate k ohranjanju in promociji visokih standardov slovenskega čebelarstva.
Oddaja vzorcev
Vzorce medu bomo sprejemali od ponedeljka, 3. avgusta, do ponedeljka, 17. avgusta 2025, vsak delovni dan med 8.00 in 15.00, v pisarni upravnice ČRIC Lesce.
Vzorce lahko oddate tudi po pošti na naslov:
Čebelarsko razvojno-izobraževalni center Gorenjske (ČRIC Lesce)
Rožna dolina 50 A
4248 Lesce
Za ocenjevanje je potrebno oddati dva steklena kozarca medu istega lota, vsak z najmanj 450 g neto vsebine.
Ocenjevanje bo izvedeno v skladu z veljavnim Pravilnikom o ocenjevanju medu, objavljenim na spletnih straneh Čebelarske zveze Slovenije in Čebelarske zveze Gorenjske.
Potek ocenjevanja
Senzorično ocenjevanje bo predvidoma potekalo 6. septembra 2026 v prostorih ČRIC Lesce. Natančen termin bo objavljen oziroma sporočen naknadno.
Podelitev priznanj
Priznanja bodo podeljena 19. septembra 2026 v okviru tradicionalne prireditve Festival medu in Dan medu v kulinariki, ki bo potekala v ČRIC Lesce.
Če bo prireditev zaradi nepredvidenih okoliščin odpovedana, bodo priznanja poslana po pošti na stroške organizatorja. Udeleženci, ki se podelitve ne bodo mogli udeležiti, bodo priznanje lahko prevzeli osebno v ČRIC Lesce ali ga prejeli po pošti na lastne stroške.
Prijavnina
Prijavnina znaša 25,00 EUR za posamezni vzorec.
Ob osebni oddaji vzorcev jo lahko poravnate na kraju samem. V primeru pošiljanja vzorcev po pošti je potrebno priložiti kopijo potrdila o plačilu.


Podatki za nakazilo:
Prejemnik: Čebelarska zveza Gorenjske
TRR: SI56 0400 0027 8977 858
Namen plačila: Ime in priimek – Ocenjevanje medu 2026
Dodatne informacije
· spletna stran: www.czg.si
· e-pošta: tajnistvo.czg@gmail.com
· telefon: 041 523 781 (Anže Perčič)
Veselimo se vašega sodelovanja in verjamemo, da bomo tudi letos skupaj predstavili kakovost ter raznolikost slovenskega medu.
S čebelarskim pozdravom,
Anže Perčič, l. r.
Predsednik Čebelarske zveze Gorenjske
Naj medi! 🐝🍯

